**29.05.2024**

**COMUNICAT DE PRESĂ**

Astăzi, 29.05.2024, Agenția Județeană pentru Ocuparea Forței de Muncă Ilfov a organizat o masă rotundă cu prilejul LUNII MAI – LUNA PROMOVĂRII ECONOMIEI SOCIALE. La discuții au participat angajatori din județul Ilfov, interesați de domeniul economiei sociale. În deschiderea întâlnirii, domnul director executiv adjunct al A.J.O.F.M. Ilfov Iulian Gavrilescu, a prezentat rolul întreprinderilor sociale și al întreprinderilor sociale de inserție în economie și în societate. De asemenea, persoanele participante au putut afla informații privind prevederile legale referitoare la atestarea și certificarea entităților de economie socială și putut adresa întrebări personalului A.J.O.F.M. Ilfov specializat.

 Având în vedere semnificația acestei luni, A.J.O.F.M. Ilfov a stabilit o serie de acțiuni de mediatizare a economiei sociale, în vederea informării furnizorilor de servicii specializate de ocupare, reprezentanților mediului de afaceri, reprezentanților grupurilor vulnerabile și mass-mediei locale.

 Pentru informaţii suplimentare persoanele interesate se pot adresa Agenţiei Judeţene pentru Ocuparea Forţei de Muncă Ilfov - compartiment Economie Socială, cu sediul în Bucureşti, str. Ruginoasa, nr. 4, sector 4, precum și la numărul de telefon 021.332.37.08 sau pe adresa de e-mail ajofm.if@anofm.gov.ro.

**Compartimentul Comunicare**

**A.J.O.F.M. ILFOV**